Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 305/11/3307	Prievidza, 25.11.2013
EEČ : 2-27-168-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.2.2011 v Bojniciach na Školskej ulici od poškodených XXXXX a XXXXX vylákal finančnú zálohu vo výške 4500 eur na úpravu záhrady v Záhradkárskej osade Sad mieru v Prievidzi , práce, ktoré mal vykonať v  období do 10.5.2011 ani nezačal vykonávať, poškodeným sa vyhýbal, finančné prostriedky ani po písomnej výzve , ktorá mu bola zaslaná 5.4.2011, dosiaľ nevrátil, čím spôsobil škodu poškodeným XXXXX a XXXXX vo výške 4500 eur,

lebo je trestné stíhanie neprípustné podľa § 9 odsek 1 písmeno d

Odôvodnenie:
           Vyšetrovateľ Okresného riaditeľstva PZ, OKP Prievidza uznesením č. ORP-335/OEK-PD-2011 z 20.6.2011 vzniesol obvinenie XXXXX  pre prečin  podvodu  podľa § 221 ods. 1, 2  Tr. zákona. 

	Uznesením sp. zn. 2 Pv 305/11-5  zo dňa 23.8.2011, ktoré nadobudlo právoplatnosť 23.9.2011, som podľa § 216 ods. 1 Tr. poriadku podmienečne zastavila trestné stíhanie proti obv.XXXXX za prečin prečin  podvodu  podľa § 221 ods. 1, 2  Tr. zákona , ktorého sa mal dopustiť tak, že dňa 18.2.2011 v Bojniciach na Školskej ulici od poškodených XXXXX a XXXXX vylákal finančnú zálohu vo výške 4500 eur na úpravu záhrady v Záhradkárskej osade Sad mieru v Prievidzi , práce, ktoré mal vykonať v období do 10.5.2011 ani nezačal vykonávať, poškodeným sa vyhýbal, finančné prostriedky ani po písomnej výzve , ktorá mu bola zaslaná 5.4.2011, dosiaľ nevrátil, čím spôsobil škodu poškodeným XXXXX a XXXXX vo výške 4500 eur. Zároveň som podľa § 216 ods. 2 Tr. poriadku určila obv. XXXXX  skúšobnú dobu v trvaní 24 mesiacov, ktorá začala plynúť odo dňa právoplatnosti uvedeného rozhodnutia. Podľa § 216 ods. 3 Tr. por. som určila obvinenému v priebehu skúšobnej doby uhradiť poškodeným spôsobenú škodu 4500 eur. 

             Dňa 23.9. 2013 uplynula skúšobná doba podmienečného zastavenia trestného stíhania proti obv. XXXXX .

	Po uplynutí skúšobnej doby som zistila, že obv.XXXXX sa v priebehu skúšobnej doby dňa 6.4.2012   dopustil priestupku  proti verejnému poriadku podľa § 47 ods. 1 písm d zák. č. 372/1990 Zb.v znení neskorších predpisov a škodu poškodeným neuhradil.  

             Spáchanie trestnej činnosti obv. XXXXX   je preukázané jeho vlastnou výpoveďou , výpoveďami sv.-poškodených   a listinnými dôkazmi.

	Dňa 4.10. 2013 mi bolo zaslané Mestom Bojnice oznámenie o úmrtí, z ktorého vyplýva, že dňa 4.6.2012 obv. XXXXX  zomrel.

	Vzhľadom na skutočnosť, že obvinený zomrel ,je  trestné stíhanie  neprípustné , a preto som  rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka